Движението на влакове по линията София – Варна в района на град Шумен е временно спряно. 

Причината за спирането е парапет, който се е откъснал от надлез в участъка и е паднал върху контактната мрежа, съобщиха от БДЖ. 

От пресцентъра на община Шумен съобщават, че метално-бетонният борд от моста е паднал върху контактната мрежа и електроразпределителното дружество е спряло електрическото захранване с цел безопасност. 

Мостовото съоръжение се стопанисва от Агенция „Пътна инфраструктура“. 

Движението в участъка е спряно в 09.06 часа тази сутрин.  В момента пътниците от 3 влака се извозват с автобуси в участъка Хан Крум – Шумен.